**Tasg enghreifftiol ar gyfer Cwrs Lefel 2 Iechyd a Gofal Cymdeithasol:  Craidd**

**Uned 001: Egwyddorion a Gwerthoedd Iechyd a Gofal Cymdeithasol (oedolion)**

**Deilliant Dysgu 1.2: Sut mae dulliau gweithredu seiliedig ar hawliau yn berthnasol i Iechyd a Gofal Cymdeithasol**

Yn rhinwedd eich swydd fel gweithiwr iechyd a gofal cymdeithasol, byddwch chi’n cynorthwyo unigolion o bob math o gefndir, crefydd a diwylliant. Mae’r gwaith hwn yn seiliedig ar yr egwyddorion a’r gwerthoedd y byddwch chi’n dysgu amdanynt yn yr adran olaf, ynghyd â hawliau pobl:

* i gael eu trin fel unigolyn
* i gael eu trin yn gyfartal heb unrhyw wahaniaethu yn eu herbyn
* i gael eu parchu
* i gael preifatrwydd
* i gael eu trin mewn ffordd urddasol
* i gael eu diogelu rhag perygl a niwed
* i gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn
* i gyfathrebu gan ddefnyddio’r dulliau cyfathrebu a’r iaith o’u dewis
* i allu cael gafael ar wybodaeth amdanynt hwy eu hunain

Bydd y dasg hon yn eich helpu i ddysgu sut mae dulliau seiliedig ar hawliau yn berthnasol i iechyd a gofal cymdeithasol.

**Gweithgaredd dysgu**

Mae **deddfwriaeth a’r polisïau cenedlaethol** wedi eu datblygu dros amser i gefnogi hawliau dinasyddion i gyd. Mae ddolenni i adnoddau a deddfwriaethau ar wefan [Gofal Cymdeithasol Cymru](https://gofalcymdeithasol.cymru/dysgu-a-datblygu/adnoddau-a-deddfwriaeth#section-37647-anchor). Chwliwch am fersiynau hawdd i’w deall o’r rhain i’ch helpu i ddeall y prif bwyntiau ac yna;

* dewiswch dau ddarn o ddeddfwriaeth o’r tabl isod
* nodwch yr hawliau maen nhw’n eu cefnogi a’u hybu
* ysgrifennwch grynodeb o sut maen nhw’n gwneud hyn

|  |  |  |
| --- | --- | --- |
| **Deddfwriaeth a Polisi Cenedlaethol** | **Hawliau** | **Sut mae’r deddfwriaeth neu bolisi cenedlaethol yn cefnogi ac yn hybu’r hawliau yma?** |
| Deddf Gwasanaethau Cymdeithasol a Llesiant (Cymru) 2014  |  |  |
| Deddf Cydraddoldeb 2010 |  |  |
| Deddf Hawliau Dynol 1998 a Chonfensiynau a Phrotocolau cysylltiedig megis Confensiwn y Cenhedloedd Unedig ar Hawliau Pobl ag Anableddau, Egwyddorion y Cenhedloedd Unedig ar gyfer Pobl Hŷn 1991 a’r Datganiad o Hawliau Pobl Hŷn yng Nghymru (2014) |  |  |
| Deddf Iechyd Meddwl (1989), Cod Ymarfer Cymru (2008) a Mesur Iechyd Meddwl (Cymru) (2010) |  |  |
| Deddf Galluedd Meddyliol 2005 a’r Cod Ymarfer cysylltiedig |  |  |
| Trefniadau Diogelu rhag Colli Rhyddid |  |  |
| Deddf yr Iaith Gymraeg 1993; Mesur y Gymraeg (2011) a *Mwy na Geiriau....*, Fframwaith Strategol Llywodraeth Cymru ar gyfer y Gymraeg ym maes Iechyd a Gofal Cymdeithasol (2013) |  |  |

**Er mwyn gwahaniaethu rhwng y lefelau gallu ieithyddol ac i annog eich myfyrwyr i ddefnyddio’r Gymraeg gallech osod y gofynion canlynol:**

**Ymwybyddiaeth:** Bydd angen i’r dysgwr ddangos eu bod yn ymwybodol bod gan siaradwyr Cymraeg yr hawl cyfreithlon i gyfathrebu yn y Gymraeg os ydynt yn dymuno. Gofynnwch iddynt ysgrifennu (yn Saesneg) beth allent ei wneud i sicrhau bod eu defnyddwyr gwasanaeth yn cynnal eu hawliau.

**Dealltwriaeth :** Mae’r dasg hon yn argymell i ddysgwyr ddarllen fersiynau deddfwriaeth sy’n hawdd eu deall. Gofynnwch iddynt geisio darllen a deall y fersiwn Gymraeg yn gyntaf yn hytrach na mynd yn syth at y Saesneg. Gallent uwch-oleuo unrhyw eiriau anghyfarwydd iddynt.

Os yw hyn yn rhy anodd i rai, gallent ysgrifennu’r hawliau yn Gymraeg ac esbonio sut mae’r ddeddfwriaeth yn eu cefnogi a’u hybu yn Saesneg.

**Hyder:** Dylai’r dysgwyr yma ddeall y fersiynau deddfwriaeth hawdd eu deall a dylent felly gwblhau’r dasg syml hon heb anhawster. Efallai bydd yn well gan rai ysgrifennu’r crynodeb yn Saesneg.

**Rhuglder:** Cwblhau’r dasg yn Gymraeg.

Pan yn bosibl, anogwch y myfyrwyr i helpu ei gilydd. Os ydynt yn gweithio mewn grwpiau, mewn senario delfrydol, ceisiwch wneud yn siŵr bod un siaradwr Cymraeg hyderus neu rugl ym mhob grŵp i allu helpu’r gweddill gyda geirfa syml neu helpu i ynganu geiriau Cymraeg.

**Nid yw holl elfennau'r ddogfen hon yn hygyrch. Cysylltwch â gwybodaeth@colegcymraeg.ac.uk i wneud cais am fformat amgen.**